En axilleplastikk kan være aktuelt i flere tilfeller. Pasientene som egner seg for denne operasjonen har først og fremst løs hud i armhulen. Mange har også fylde i armhulen, noe som også kan behandles samtidig. Denne tilstanden kan gi plager i form av innsøkk fra BH med fold over BH-en, til tross for forsøk på optimalisering av BH. Videre er det noen pasienter som har overflødig hud og folder på ryggen i området hvor BH-stroppen normalt vil falle. Historisk har ofte folder på ryggen blitt behandlet med en såkalt upper body lift. Med metoden vi har utviklet på Klinikk A kan vi også oppnå en reduksjon og oppstramming på denne delen av ryggen, uten at det plasseres på ryggen. Folder i armhulen og på ryggen forekommer av og til hos pasienter som har gjennomgått stort vekttap, enten for egen hjelp eller etter gjennomgått gastric bypass eller liknende. Axilleplastikk kan kombineres med et brystløft eller en brystreduksjon. Armhulen ligger tett på brystet, og hvis det er indikasjon for både brystløft eller brystreduksjon og samtidig axilleplastikk, er det en fordel å utføre dette samtidig, både av praktiske og estetiske hensyn, samtididig som du kun får ett rehabiliteringsforløp, og ikke to.